als_Latn dik_Latn sag_Latn
Dorjana Bezat
Temat Kryesore
- Aktivitetet argëtuese, kulturore dhe sportive mbushën qendrën e Tiranës
- Rama dhe Basha urojnë nga Elbasani
Ngjyra, muzikë, aktivitete artistike e sportive, si edhe shumë ëmbëlsira mbushën dje gjithë rrugët e kryeqytetit. Dekorimi i qytetit ishte i njëjtë me atë të viteve të kaluara, por entuziazmi nuk mungoi. Shumë qytetarë ndoqën nga afër lojërat dhe muzikën e zgjedhur enkas për ta. Vendin kryesor në këtë ditë e zënë fëmijët. Janë ata që u gëzuan më shumë se kushdo gjatë ditës së djeshme, duke mos lënë pa provuar ëmbëlsirat që shiteshin kudo ku hidhje këmbët. Ballokumet, mollët e sheqerit, lëpirëset, flokët e sheqerit t’i zinte syri kudo. Një kënd enkas për ta, u ngrit te “Parku Rinia”. Pas aktivitetit sportiv që u prezantua u ngritën dhe dy kështjella ajri, ku fëmijët mund të luanin. Argëtuese ishte për ta edhe pikturimi i faqeve të fytyrës, me lule shumëngjyrëshe, nga artistët e rinj, që gjendeshin kudo përgjatë bulevardit, apo që shndërroheshin në personazhin e preferuar vizatimor, si spiderman, Zoro, Mickey Mause etj. Ela Koka ishte një prej vajzave që pikturonte fytyrat e fëmijëve. Ajo na tregoi se ka studiuar për “Animator social” dhe e bën me shumë kënaqësi këtë punë. 7-vjeçarja Amelja Gjoni dhe 5-vjeçari Marvin Alla kishin dalë së bashku me prindërit e tyre, për të ndjekur aktivitetet e kësaj dite festive. Ata kishin veshur kostume popullore dhe shpreheshin shumë të kënaqur. “Jam argëtuar shumë, sepse ishte ngrohtë dhe kam kaluar gjithë ditën me prindërit e mi”, shprehet Amelja.
Sheshi përpara bustit të “Ismail Qemalit” ishte i mbushur me produkte artizanale nga të gjitha trevat e Shqipërisë. Artizanet Gjyste Ukaj dhe Drane Stani kishin ardhur nga Thethi për të prezantuar punimet e tyre prej leshi në këtë Panair Artizanal. Zonja Drane ka 30 vjet që përpunon leshin, ndërsa Gjystja ka 10 vjet. Ëndjen ato e kanë si trashëgimi familjare dhe këtë zanat e kanë kthyer në biznes familjar. Drania tregon se, ka një familje të madhe dhe se në shtëpi kanë 10 vegja, ku janë të punësuara të gjitha gratë e familjes, të cilat punojnë qilima dhe rrugica prej leshi. Drejtoresha e Agjencisë Publike “Nxitja e Biznesit Social” Ardita Bonati tregon se, me anë të këtyre panaireve këto biznese familjare promovohen.“Aktualisht në Panairin e Ditës së Verës kemi 50 artizanë, që përfaqësojnë punimet e 250 artizaneve, të cilat janë nga të gjithë trevat e Shqipërisë, si edhe nga Ulqini, Prizreni, Mitrovica dhe Tetova. Në këtë Panair ne tentojmë të edukojmë tregun, për t’u thënë që si veroret ashtu edhe zbukurimet e shtëpisë t’i zgjedhin nga produktet artizanale shqiptare, sepse ka impakt shumë pozitiv gjithë ekonomia shqiptare. Përveç këtij Panairi që qëndroi i hapur vetëm një ditë ne së shpejti do të hapim një tjetër Panair në Gjirokastër, i cili do të çelet me nisjen e Festivalit Folklorik atje”, tregon ajo.
Pavarësisht aktiviteteve të organizuara, njerëzit nuk i largohen traditës. Të shumtë ishin ata të cilët shfrytëzuan ato pak luledele që kishin çelur në parqet publike për të bërë kurora. Disa të tjerë iu drejtuan dyqaneve të luleve për të realizuar një të tillë. Bruna Alushi iu krijoi vetë dy kurora me lule fëmijëve të saj. Ajo tregoi se edhe kur ka qenë vetë fëmijë të njëjtën gjë kishin bërë prindërit e saj me rastin e Ditës së Verës.
Vëmendjen e gjithë qytetarëve që shëtisnin përpara Universitetit të Arteve e tërhoqi edhe pensionisti Sokrat Buzo, i cili ka punuar për rreth 40 vjet në Cirkun e Tiranës. Me xhonglimet, lojërat e shpejtësisë, si edhe disa pantomime ai arriti të merrte duartrokitje të shumta, të cilat në fund e përlotën. “Më kishte marrë malli për spektatorët, megjithëse jam në pension ndjej se kam energji për t’i argëtuar sërish”, tha ai.
Në po të njëjtin shesh ishin edhe disa studentë të Universitetit të Arteve, të cilët performonin muzikë jazz. Në shkallët e UA-së ishin ulur edhe dy artistë të ardhur nga Maqedonia; Lipi Zarofski dhe Marko Janev, të cilët ishin ftuar për të realizuar portrete të të gjithë qytetarëve, që kishin dëshirë të kishin një kujtim nga kjo ditë. Po të njëjtat aktivitete u zhvilluan edhe përballë Galerisë së Arteve ku nxënësit e Liceut Artistik që studionin pikturë, instrumente muzikorë, fotografi dhe qeramikë performuan për të gjithë qytetarët.
Ndërsa nxënësit e shkollës së mesme “Hoteleri- Turizëm” kishin menduar që në këtë ditë të organizonin një simultane shahu me mjeshtrit ndërkombëtarë të shahut Fatos Muço. Simultania u ndoq nga të gjithë të pasionuarit e shahut.
Me shumë entuziazëm u ndoq edhe koncerti para Kryeministrisë ku këngëtarja islandeze, Emiliana Torrini këndoi për rreth një orë. Përveç saj performuan edhe disa këngëtarë shqiptarë si: Juliana Pasha, Sidrit Bejleri, Vedat Ademi e të tjerë. Koncerti nisi në mesditë ku u luajt fillimisht muzikë nga Dj. Pati edhe një sërë aktivitetesh nga ansambli popullor dhe bandën e Forcave të Armatosura, të cilët bënë një shëtitje përgjatë gjithë bulevardit “Dëshmorët e Kombit”.
Festë në kryeqytet, qeveria dhe Bashkia me aktivitete të veçanta
Megjithëse shumica e aktiviteteve kishin përplasje oraresh mes atyre tw mundësuar nga ministritw, edhe atyre tw mundësuar nga Bashkia e Tiranws, qytetarët nuk bënë asnjë dallim, duke i frekuentuar të gjitha aktivitetet pavarësisht organizatorit. Mirëpo qeveria dhe Bashkia e Tiranës kanë bërë dallime, duke organizuar festimet në dy agjenda të ndara.
Në orën 10.00 të mëngjesit të djeshëm nisën aktivitetet e organizuara nga ministritë. Aktivitetet kanë nisur me performancën e Bandës Frymore të Ushtrisë, më pas Ansamblit të Këngëve dhe Valleve, instrumentistëve të Liceut Artistik “Jordan Misja”, apo Teatrit Kombëtar të Kukullave. Të shumta kanë qenë edhe aktivitetet sportive për të gjitha moshat nga: minifutbolli, danci sportiv, shahu etj.
Ndonëse dekori që zbukuron kryeqytetin në Ditën e Verës ka qenë i pandryshuar edhe këtë vit, Bashkia e Tiranës ka organizuar një sërë aktivitetesh përgjatë sheshit “Nënë Tereza” deri te Diga e Liqenit, si tapetin e luleve, Panairin Eko, performanca artistike, stenda për promovimin e kulinarisë si dhe shou akrobatik.
Dy liderët kryesorë të politikës Edi Rama dhe Lulzim Bash kanë zgjedhur qytetin tradicional të Ditës së Verës, Elbasanin për të bërë urimet e tyre, mirëpo secili ka shkuar në kohë të ndryshme.
Lulzim Basha ka mbërritur më herët në Elbasan ku mori pjesë në aktivitet e organizuara për këtë festë. Pasi vizitoi Panairin e Ditës së Verës, Basha u shpreh se shqiptarëve u duhet më shumë shpresë për të ecur përpara në situatën në të cilën ndodhet vendit. Megjithëse në ditë feste Basha nuk la pa shprehur edhe mesazhe politike. Ai tha se në Panair ka prekur zhgënjimin e biznesmenëve dhe falimentin e prodhimit vendas, që sipas tij ka mbetur i tregtuar. Pasi ka uruar të parët qytetarët e Elbasanit, Lulzim Basha ishte i pranishëm edhe në festimet në kryeqytet.
“Dua të uroj të gjithë qytetarët e Tiranës, në emrin tim si kryetar i Bashkisë, Gëzuar Ditën e Verës! Ditën e luleve! Dua të përsëris urimin tim për të gjithë shqiptarët, siç e nisa sot në mëngjes nga kryeqyteti i festës, që është Elbasani, le të jetë kjo një ditë shprese, një ditë e shpresës për një ndryshim pozitiv në jetën e çdo qytetari”, shprehet Basha.
Ndërsa Kryeministri Edi Rama urimin për Ditën e Verës e bëri për të gjithë shqiptarët me anë të një postimi në Facebook. “Gëzuar Ditën e Verës paçi të gjithë mirësi dhe besim se më e mira është ende përpara në rrugën e të ardhmes për familjen tuaj e vendin tonë!”, shkruan kryeministri. Ndërsa pritej të ndodhej në Tiranë në një aktivitet në bulevardin qendror me rastin e Ditës së Verës, kryeministri zgjodhi që të inspektojë punimet në sheshin "Iliria" në Durrës, i shoqëruar edhe nga kryetari i Bashkisë, Vangjush Dako. Pas vizitës në Durrës, ai vizitoi Elbasanin ku mori pjesë në aktivitetet e organizuara në këtë qytet me rastin e Ditës së Verës, ku vizitoi edhe Panairin me prodhime shqiptare. Në ndryshim nga Basha, kryeministri Edi Rama u shpreh se: “E kam ndjekur këtë Panair me përparësi. Panairi ka rritje të kërkesës dhe disa biznese kanë arritur të nënshkruajnë kontrata me eksportet. Kontrata për eksportet e prodhimeve është lajmi më i mirë për këtë ditë”.
Çudit e Ditës së Verës
Qindra njerëz ishin mbledhur për të festuar Ditën e Verës. Pa dyshim që një ditë e tillë është motivuese, dhe e pamundur të mos përfshihesh në entuziazmin e kësaj feste, ku të qeshurat e fëmijëve, lojërat e zhvilluar, koncertet, ngjyrat dhe larmishmëria e veshjeve janë elemente të mjaftueshme që të sjellin pranverë, por ajo që mbetet për t’u komentuar është teprimi në këtë të fundit. Nga vëzhgimet e bëra nga “Shekulli” gjatë ditës së djeshme mund të arrijmë në përfundimin se një përqindje jo e vogël e shoqërisë sonë nuk e njohin sensin e masës. Të veshura apo të zhveshura? Me taka të larta apo pa taka? Fustane apo minifunde të shkurtra? Vazhdojnë të jenë akoma këto disa nga dilemat e pakuptueshme për 80 për qind të femrave që kishin mbushur rrugët e kryeqytetit dje? Apo është termi festë që ua vështirëson përzgjedhjen?
Mesa duket kjo festë për shumicën prej tyre ka shërbyer si një “pasarelë mode” për t’u ekspozuar apo reklamuar gardërobën e tyre, e cila nisur nga fotot e bëra në bulevard, duket se prej vitesh i ka “rezistuar” kohës. Edhe këtë herë duke përfituar nga dita me diell, minifundet, larmishmëria e ngjyrave të streçeve dhe takat e larta ishin elementet kryesorë që mjerisht tërhiqnin vëmendjen e kalimtarëve dhe të pranishmëve në rrugët e kryeqytetit. Të veshura pa shije, me ngjyra pa harmoni , apo leopard dhe ekzagjerimi i grimit ishte gjithçka që ofronin për syrin kureshtarë femrat në këtë Ditë të Verës së vitit 2015. Por si për ta ironizuar situatën , kësaj panorame i bashkëngjitet dhe fenomeni “robdëshampër”, djali që shkaktoj habi dhe të qeshura të mjaft kalimtarëve.
Shtoni një koment
1 Komente
Dhimiter M Xhoga D.
Faleminderi penes suaj, cupa Doriana Bezati, sa na percillni ne shkrimin tuaj per kete feste,; verte masive popullore.
14 Marsin; "Dita e veres ", u festua ashtu si e ka zanafillen e saj ne shekuj, si tradicionale popullore, qe shenon fillimin e "Rigjallerimit total te jetes gjalesave, me kryegjallesen e ndergjegjeshme NJERIUN, qe i jep kuptimin e verete asaj.
Manifestimi sivjetme, me kryeqender Elbasanin, tashme si lagje Tiranes kryeqytet, vertet ishin te jashtezakonshme,(si duhej), larg politikes partiake qe po terrorizon kete popull, -fatkeqesisht i verfer mes MIRESIVE falur ZOTI me te tera, vec POLITIKANEVE, sot e mbi 20 vjet pseudo demokraci.,Pacim mbrodhesi me qeverine aktuale, qe me sa po shohim, na jep shprese.
Faleminderi te gjitheve qe me ne fund e "ndane shapin nga sheqeri."
Si gjysh provuar vite emigracioni, e ndieva me shume se kushdo, sa perjetova ne kete dite, qe me shpuri ne vitet e kulmit te rindertimit te vendit te dale nga lufta,sa shijimi i gezimit te veprave te para ndertimore ;nga Kombinatet, Uzinat e e deri elektrifikimi plote i vendit, me krye suksesin ne ARRESIM E KULTURE deri hapur te parin Universitet..
Dorjana gazetare, i ka thene c'duet si gazetare e mirefillte e gazetes nga me te kerkuarat, "Shekulli", qe e falenderoj e do me lejojne te shpreh ca te vecanta perjetuar, une 79 vjecari, pasi kam kaluar oqane mbushur me mall atdhetarizmi ;si thote shprehia popullore : " Ku te duket balta m'e embel se MJALTA- ne SHQIPERI," Dhe jo VETEM UNEne krah bashkeatdhetare, ardhur kete prag pranvere ,,marre "TRINITRINA" me eren e atdheut, larguar per arresyet tashme njohur te gjithe, pas viteve -90te.
Faleminderi vecanerisht vellezerve nga Kosova, shqiptaret ne trojet amtare me shkupin kryeqender, apo Malit Zi, ardhur te organizuar per kete dite feste.
Faleminderit Artisteve amatore per sa manifestuan me artin e tyre, Firmave te ndyshme te Tregetise sa prodhimit, per ate bollshmeri mbushur Tiranen ane e kend. Urime POLICISE qe kaloi nje dite" UIKENDI" dhe manifestoj si te gjithe pjesmarresit.
Dua te permend te vecantet, qe me pershendesnin si gjysh, qw dhe i "bezdisia".(i meria kujtimet nga kjo dite me aparatin tim fotografik, pasioni nje jete.) Krye tyre:kolegun Ruzhdi Mata qe do me shoqeronte ore te tera mderi tej Universiteti, Me vargut pa fund te njerezve shetites, ballepaerbale me Artistin e madh Lazer Filipi, familiarisht me gjithe moshen e tij te thyer te cilin e lush ta fotografoj, Pas tij si me porosi, te mirin mik, Adil Kulmaku me bashkeshorten Lili, Suprize, vajza e veteranit minator ne minieren e Krabe; Alizot Canka( Aferdita dhe Teuta sa pas tyre mbesat, Olda Romina e Vjola e Xha Azbiut ndjere, me tejemen , arkitekten Aferdita, qe me sjellin aromen e Dangellise sa Malit te Micanit nga jane prindet e tyre. Pas tyre mesuesit veterane Musa Baci e Masar Kacari, me te cilet do te pija nje gote birre, aty para "PIRAMIDES" ne faqet e se ciles lodronin femije dhe te rinj sa, do te na bente suprize Bardhyl Tase e Qako Tase, ky ardhur nga Berati posacerisht per kete dite feste.
I vecante ishte ne kete aktivitet Ismet Elezi nga Fush Preza, ardhur me femijte e tij: Lorencin ne kl te II-te, , Nderimin ne te VI-te dhe Marinsen vajze gjimnaziste me drejtor Dashamir Shamkun n Fushe Preze..
Mbresa me la njohia me z.Haki Allkia me te shoqen Life, nga Librazhdi te cilet me shpune ne vitet 1950-51 ne Hidrocentralin e Selites ne ndertin ku une femije pas vella Stavri Mihalit drejtor, njoha minatoret "Heronjte atyre vteve RexheP Omeri dhe rexhep Ozuni, qe kjo familie i ka dajat e vet. Krah tyre teksa shkonin ne Buleverd te entuziazmuar, si ajka e kesaj dite me dalin tre meq te vjeter Agim Vinca poet Kosovar, Behar Gjoka e Gjoke Dabaj,qe vetem se me degjuan emrin tim me ndaluan e si miq te vjeter shkembyem biseda sa ju mar kujtim nje poze fotografike me aparatin qe se hiqia nga dora. Ne bulevar nga Sheshi "SKENDERBEJ te "Ai NENE TEREZA, Nuk ke ku te hedhesh mollen.
Kulmin kjo e kenaqesise e mora nga nje njohie e papritur me nje burre teksa donte te kalonte me biciklete hipur,, teper simpatik, mbi te tridhjetat (dukej si 20 vjecar). me cudit kur me tha jam ZVICERAN, me nje theks te sakte shqip. Ishte Z. Kladi Sauvageat, nje poli profesionist zviceran, per menaxhimin e TRENAVE, ardhur ne shqiperi VULLNETAR ,me nje shoqate per "LUFTEN KUNDER DROGES.
Ne dore mbante nje TUFE LULE MIMOZASH e me thoteL-" do shkoj ti ve tek Busti,i Pr. Aleks Buada, qe eshte peruruar keto dy ditet e fundit. " E falenderova, duke i bere dhe nje foto si kujtim sa i thashe se; nje tufe te tille e vendosa atje ne kete mengjes, gjetur pa asnje lule , megjithse nje dite kaluar, nga perurimi bwrw Akademia Shkencavem qe si e pame ne Tv, e mbush me kurora e buqeta lulesh, mare keqberesit.(ka dhe te tilla ndodhira...
U ndava me te duke u perqafuar shqiptarce, sa takuar, aty veteranin Llazi Cici, 93 vjecar,( si 60 vjecar dukej), ish Partizan i oreve te para te L. N. Cl. sa nje jete kuader ne organet e ushterise e policise.
Teksa i drejtohe stacionit autobuzit bri "monumentit "PARTZANI" Nje tjeter veteran, Mina Syziu, me pret rugen si komshi ne lagjen Ali Demi"e me ndalon, duke me kujtuar nje mik te vjeter Isa Mebelli, mesuesin e tij me 1964 permes nje vargezimi te tij:
-"O moj bote e pabese/ si s'ke nje gje te vertete/,Se gjithe njerezit vdesin/ I mbulojme me dhe e gur,/sikur aty mos ishin kurre.!"
C'pate qe me citove sot kete vjershe i them, teksa ai me shton:
E kam fjalen per ditet qe perjetojme, (jo te sotmen qe u rinuam) po dua te them:
- O NJERI VERI GISHTIN KOKES" !
Une ia preva:- Me kete qe pame sot, ate pune kishin bere: MANIFESTIM me GISHTIN KOKES"apo jo?!
E pas saj drejt ne kafe "EURPA", si cdo dite me POETIN XHEVAHIR SPAHIU, KUVENDOJME.
Pos asaj ngarkese,nuk e ndieme fare lodhien,si te moshuar qe jemi.
Faleminderi te gjitheve sa dale ne ate feste vertet te rralle, ardhur ne TIRANE nga rrethet; deri Toropja me Artizanet e saj, sa Permeti luleve e Skrapari, deri Erseka e Petro Nini Luarasit,,me mjaltin e Gramozit, deri Myzeqaret, me prodhimet e tyre kete prag PRANVERE.
Tirane 16-05-2015 Dhimiter M Xhoga
VO me vjen keq qe nuk ju skanoj dot foto...aparati plot)
lim_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fra_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn als_Latn